Canton Grisun

El Canton Grisun (tudesch: Graubünden; rumanc: Grischun; frances: Grisons, talian Grigioni), l'è el püssee grand e el püssee uriental di 26 canton de la Svizra. Insema al Tisin, l'è vün di dü canton induè che se la parla la lengua lumbarda.

 Lengua 
El cantun Grisun a l'è l'ünegh cantun svizer che 'l gh'ha trì lenguf ufiziaj: el tudesch, el rumanc e 'l talian. El lumbard l'è la quarta lengua, ma l'è mia recugnussüü ufizialment. El Grisun a l'è l'ünegh cantun de lengua rumancia.

I dialet tudesch del Grisun fan part de dü grüp principaj:
 el tudesch svizer che'l se parla in de la capital Coira e in de la püssee part del cantun;
 el tudesch walser, che'l se parla in di enclav e isul lenguistich walser che gent del Vales i aveva fundaa in del temp medieval.
El dialet de Samignun, l'ünegh dialet svizer che'l fa part del grüp di dialet tirules (bavares-austriach).

Cinch dialet principaj (ses cunt el Jauer) fan part de la lengua rumancia: el Sursilvan, el Sutsilvan, el Surmiran, el Puter e'l Vallader. El rumanc al gh'ha anca una furma standard cumüna, ciamada rumantsch grischun. 

In del teritori con lengua ufiziala taliana, se parlen di dialet lumbard alpin.

 Statistich 
Abitant e maderlengua (2000):
tudesch: 127'755 (68%)
rumanc: 27'038 (14%)
talian: 19'106 (10%) (al tira dent anca el lumbard)
alter: 13'159 (8%)

 Distret 
250 px|I distret di Grisun|right|thumb 
El cantun a l'è dividüü in 'sti distret chì: 
 Albula 
 Bernina 
 Hinterrhein 
 Imboden 
 Inn 
 Landquart 
 Malögia 
 Moesa 
 Plessur 
 Prettigovia/Davos (Prättigau/Davos) 
 Surselva

 Ligam de föra 
Sit ufizial